**UAB „CityBee solutions“**

(*buveinės adresas Ozo g. 10A, 08200 Vilnius*, *tel. +37069569350, el. paštas aurimas.drutys@citybee.lt*,

įmonės kodas 302833691*,* pridėtinės vertės mokesčio mokėtojo kodas LT100010117019)

**KONKURSOSĄLYGOS**

**pagal klimato kaitos programą ĮGYVENDINAMO PROJEKTO „CityBee darnaus aplinkai automobilių parko ir infrastruktūros plėtra“**

**ELEKTROMOBILIŲ Itin greito įkrovimo stotelės su integruotomis baterijomis su montavimo darbais pirkimas**

**TURINYS**

[**1.** **BENDROSIOS NUOSTATOS** 2](#_Toc54374956)

[**2.** **PIRKIMO OBJEKTAS** 2](#_Toc54374957)

[**3.** **TIEKĖJŲ KVALIFIKACIJOS REIKALAVIMAI** 2](#_Toc54374958)

[**4.** **PASIŪLYMŲ RENGIMAS, PATEIKIMAS, KEITIMAS** 5](#_Toc54374959)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 6](#_Toc54374960)

[**6.** **PASIŪLYMŲ NAGRINĖJIMAS IR VERTINIMAS** 6](#_Toc54374961)

[**7.** **PASIŪLYMŲ ATMETIMO PRIEŽASTYS** 7](#_Toc54374962)

[**8.** **Derybos** 7](#_Toc54374963)

[**9.** **SPRENDIMAS DĖL LAIMĖTOJO NUSTATYMO** 8](#_Toc54374964)

[**10.** **PIRKIMO SUTARTIES SĄLYGOS** 8](#_Toc54374965)

[**11.** **Baigiamosios nuostatos** 8](#_Toc54374966)

[**12.** **Priedai** 9](#_Toc54374967)

1. **BENDROSIOS NUOSTATOS**
	1. **UAB „Citybee Solutions“** (toliau vadinama – Pirkėjas) įgyvendindama projektą „CityBee darnaus aplinkai automobilių parko ir infrastruktūros plėtra“, teikiamam paramai gauti pagal Klimato kaitos programos lėšų naudojimo 2020 m. sąmatą detalizuojančio plano priemonę (1.2.10 punktas) „Transporto priemonių, naudojančių elektrą, suslėgtąsias gamtines dujas, suskystintąsias gamtines dujas, biometaną, vandenilį, įsigijimas ir joms reikalingos infrastruktūros sukūrimas ir (ar) plėtra, užtikrinant bazinį sukurtos infrastruktūros vartotoją“ numato įsigyti: **elektromobilių itin greito įkrovimo stotelę su integruotomis baterijomis su montavimo darbais**.
	2. Vartojamos pagrindinės sąvokos, apibrėžtos **Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo tvarkos apraše, patvirtintame Lietuvos Respublikos aplinkos ministro 2010 m. rugsėjo 14 d. įsakymu Nr. D1-762 (Lietuvos Respublikos aplinkos ministro 2018 m. lapkričio 9 d. įsakymo Nr. D1-946 redakcija)** (toliau – Taisyklės)
	3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei *konkurso* sąlygomis.
	4. Skelbimas apie pirkimą paskelbtas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), 2020-10-23.
	5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 31 punkte nustatyta tvarka.
	7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: ***darnaus judumo projektų vadovas Aurimas Drūtys***, tel. +37069569350, el. paštas *aurimas.drutys@citybee.lt*, adresas, kuriuo turi būti siunčiami pranešimai: *Ozo g. 10A, 08200 Vilnius*.

##

1. **PIRKIMO OBJEKTAS**
	1. Perkamas **elektromobilių itin greito įkrovimo stotelė su integruotomis baterijomis su montavimo darbais - 1 vnt.** (toliau - prekė). Įrengimo savybės nustatytos techninėje specifikacijoje (pridedamas priedas Nr. 1).
	2. Šis pirkimas į dalis neskirstomas, todėl pasiūlymas turi būti pateiktas visam nurodytam *prekių* kiekiui*.*
	3. Prekės turi būti pristatytos, sumontuotos ir paleistos per 10 savaičių nuo prekių pirkimo sutarties pasirašymo dienos. Įrangos pristatymo, sumontavimo ir paleidimo terminas gali būti pratęstas ne ilgiau kaip 1 mėnesiui, jei įrangos negalima pristatyti dėl ne nuo Tiekėjo priklausančių aplinkybių.
	4. Veiklos vykdymo ir prekės pristatymo bei sumontavimo vieta – *Dariaus ir Girėno g. 15, 02188 Vilnius*.
2. **TIEKĖJŲ KVALIFIKACIJOS REIKALAVIMAI**

3.1 Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

* + 1. **Bendrieji tiekėjų kvalifikacijos reikalavimai**

| **Eil.** **Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| a) | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Tiekėjo, neatitinkančio šio reikalavimo, pasiūlymas atmetamas | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama tinkamai patvirtinta dokumento kopija\* ***arba***pateikiamas laisvos formos tiekėjo raštiškas patvirtinimas, kad jis atitinka šiame punkte nurodytą kvalifikacijos reikalavimą. |
| b) | Tiekėjas yra įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra Pirkėjas, reikalavimus. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 eurų. | Tiekėjo, neatitinkančio šio reikalavimo, pasiūlymas atmetamas. | Jeigu tiekėjas yra juridinis asmuo, registruotas Lietuvos Respublikoje, Pirkėjas nereikalauja dalyvio pateikti dokumento, patvirtinančio dalyvio įsipareigojimų, susijusių su socialinio draudimo įmokų sumokėjimu, įvykdymą. Ši informacija bus tikrinama Valstybinio socialinio draudimo fondo valdybos prie Socialinės apsaugos ir darbo ministerijos informacinėje sistemoje paskutinę pasiūlymų pateikimo dieną, nurodytą skelbime.Kvalifikacijos reikalavimus įrodantys dokumentai turi būti išduoti ne anksčiau kaip prieš 30 dienų.Jeigu dalyvis yra fizinis asmuo ir (ar) užsienio šalyje registruotas juridinis ar fizinis asmuo, jis pateikia Valstybinio socialinio draudimo įstaigos išduotą dokumentą arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis, arba atitinkamos užsienio šalies institucijos išduotą dokumentą. Valstybinės mokesčių inspekcijos prie LR finansų ministerijos teritorinės valstybinės mokesčių inspekcijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba šalies, kurioje konkurso dalyvis registruotas, kompetentingos valstybės institucijos pažyma.Pateikiama tinkamai patvirtinta dokumento kopija\*.Kvalifikacijos reikalavimus įrodantys dokumentai turi būti išduoti ne anksčiau kaip prieš 30 dienų. |
| c) | Tiekėjas turi būti įregistruotas įstatymų nustatyta tvarka ir turi teisę verstis ta veikla, kuri reikalinga pirkimo sutarčiai vykdyti. | Tiekėjo, neatitinkančio šio reikalavimo, pasiūlymas atmetamas. | Lietuvos Respublikoje registruotas tiekėjas pateikia: valstybės įmonės Registrų centro išduotą Lietuvos Respublikos juridinių asmenų registro išplėstinio išrašo kopiją ar kitus dokumentus, patvirtinančius tiekėjo teisę verstis atitinkama veikla, arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotas dokumentas.Pateikiama tinkamai patvirtinta dokumento kopija\*.Kvalifikacijos reikalavimus įrodantys dokumentai turi būti išduoti ne anksčiau kaip prieš 30 dienų. |

**3.1.2.Ekonominės ir finansinės būklės, techninio ir profesinio pajėgumo reikalavimai**

| **Eil.** **Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| a) | Tiekėjas yra oficialus siūlomos įrangos gamintojo atstovas (jeigu jis nėra siūlomos įrangos gamintojas) arba turi oficialų susitarimą su siūlomos įrangos gamintoju dėl prekybos siūloma įranga. | Tiekėjo, neatitinkančio šio reikalavimo, pasiūlymas atmetamas. | Tiesioginis įrangos gamintojo įgaliojimas atstovauti jam arba gamintojo pareiškimas apie tiekėjo teisę platinti įrangą, kuris būtų išduotas tiekėjui, arba oficialus gamintojo ir atstovo susitarimas dėl prekybos siūloma įranga, su tinkamu vertimu į lietuvių kalbą. |
| b) | Tiekėjas yra įgaliotas įrangos gamintojo atlikti garantinį ir pogarantinį aptarnavimą arba yra pasitelkęs/pasitelks kitus sertifikuotus ūkio subjektus. | Tiekėjo, neatitinkančio šio reikalavimo, pasiūlymas atmetamas. | Sertifikato, patvirtinančio, kad tiekėjas ar ūkio subjektas, kurį tiekėjas yra pasitelkęs / pasitelks, yra sertifikuotas įrangos gamintojo atlikti garantinį ir pogarantinį aptarnavimą, patvirtinta kopija. Jei tiekėjas yra pasitelkęs / pasitelks garantiniam / pogarantiniam aptarnavimui užtikrinti kitą ūkio subjektą, pateikiamos sutarčių kopijos, patvirtinančios, kad tiekėjas ar pasitelktas ūkio subjektas galės užtikrinti garantinį / pogarantinį aptarnavimą 24 mėnesių laikotarpiui.Pateikiama tinkamai patvirtinta dokumento kopija\*. |

**\* Pastabos:**

1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficialią tiekėjo deklaraciją;

2) dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).

* 1. Jei bendrą pasiūlymą pateikia ūkio subjektų grupė, šių konkurso sąlygų **3.1.1**punkte ir **3.1.2** punkto **a)** dalyje nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šių konkurso sąlygų **3.1.2**punkto **b) ir c)** dalyse nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.
	2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
	3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).

1. **PASIŪLYMŲ RENGIMAS, PATEIKIMAS, KEITIMAS**
	1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateikiamas raštu, pasirašytas tiekėjo arba jo įgalioto asmens.
	3. Tiekėjo pasiūlymas bei kita korespondencija pateikiama lietuvių arba anglų kalba.
	4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą. Pasiūlymas gali būti teikiamas užklijuotame voke arba elektroniniu paštu: aurimas.drutys@citybee.lt. Jeigu pasiūlymas teikiamas užklijuotame voke, ant voko turi būti užrašytas ***Pirkėjo pavadinimas (UAB „CityBee Solutions“), adresas (Ozo g. 10A, 08200 Vilnius), pirkimo pavadinimas (Įgyvendinamam projektui „CityBee darnaus aplinkai automobilių parko ir infrastruktūros plėtra“), tiekėjo pavadinimas ir adresas****.* Ant voko taip pat gali būti užrašas „Neatplėšti iki pasiūlymų pateikimo termino pabaigos“. Vokas su pasiūlymu grąžinamas jį atsiuntusiam tiekėjui, jeigu pasiūlymas pateiktas neužklijuotame voke.
	5. **Pasiūlymą sudaro tiekėjo raštu pateiktų dokumentų visuma**:
		1. užpildyta pasiūlymo forma, parengta pagal šių pirkimo konkurso sąlygų 2 priedą;
		2. konkurso sąlygose nurodytus minimalius kvalifikacijos reikalavimus pagrindžiantys dokumentai;
		3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
		4. techniniai dokumentai, patvirtinantys, kad siūloma prekė atitinka techniniuose reikalavimuose nustatytus parametrus;
		5. kita konkurso sąlygose prašoma informacija ir (ar) dokumentai.
	6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	7. Tiekėjas, pateikdamas pasiūlymą, turi siūlyti visą nurodytą prekių kiekį.
	8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	9. Pasiūlymas turi būti pateiktas iki **2020 m. lapkričio mėn. 9 d. 18.00 val.** (Lietuvos Respublikos laiku) atsiuntus jį paštu, elektroniniu paštu aurimas.drutys@citybee.lt, per pasiuntinį ar tiesiogiai atvykus šiuo adresu: *Ozo g. 10A, 08200 Vilnius, I-V 9.00-18.00 val.* Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
	10. Pirkėjas neatsako už pašto vėlavimus, elektroninio ryšio sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami tiekėjui registruotu laišku.
	11. Pasiūlymuose nurodoma *prekės* kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą prekių apimtį, kainos sudėtines dalis, į techninės specifikacijos reikalavimus ir pan. Apskaičiuojant kainą, turi būti atsižvelgta į visą šių konkurso sąlygų 1 priede nurodytą prekių kiekį, kainos sudėtines dalis, į techninės specifikacijos reikalavimus ir pan. Į prekės kainą turi būti įskaityti visi mokesčiai ir visos tiekėjo išlaidos: įrangos gamyba, įrangos paleidimas ir bandomosios partijos gamyba (išskyrus žaliavas).
	12. Pasiūlymas turi galioti ne trumpiau nei 60 dienų nuo pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
	13. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
	14. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
	15. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo.
	16. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
	1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
	2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
	3. Pirkėjas nerengs susitikimų su tiekėjais dėl pirkimo dokumentų paaiškinimų.
	4. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu elektroniniu paštu. Tiesioginį ryšį su tiekėjais įgalioti palaikyti:

Klausimai, susiję su pirkimo objektu bei su pasiūlymo rengimu ir pateikimu:

Darnaus judumo projektų vadovas Aurimas Drūtys, tel. +37069569350, el. paštas *aurimas.drutys@citybee.lt.*

1. **PASIŪLYMŲ NAGRINĖJIMAS IR VERTINIMAS**
	1. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
	2. Komisija nagrinėja:
		1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
		2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
		3. ar nebuvo pasiūlytos neįprastai mažos kainos.
	3. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
	4. Iškilus klausimams dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą pateikti raštu papildomus paaiškinimus nekeisdami pasiūlymo esmės.
	5. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	6. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
	7. Pasiūlymuose nurodytos kainos bus vertinamos eurais be PVM.
	8. ***Pirkėjo neatmesti pasiūlymai vertinami pagal mažiausios kainos kriterijų.***
2. **PASIŪLYMŲ ATMETIMO PRIEŽASTYS**
	1. Komisija atmeta pasiūlymą, jeigu:
		1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
		2. tiekėjas neatitiko minimalių kvalifikacijos reikalavimų, jei jie buvo taikomi;
		3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
		4. pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino savo pasiūlymo;
		5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
	2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
3. **Derybos**
	1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.
	2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
	3. Derybos gali būti vykdomos dėl visų perkamų darbų, prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
	4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.
	5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
	6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
	7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
4. **SPRENDIMAS DĖL LAIMĖTOJO NUSTATYMO**
	1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
	2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
	3. Mažiausią kainą pasiūlęstiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
	4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
5. **PIRKIMO SUTARTIES SĄLYGOS**
	1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, Projektų administravimo ir finansavimo taisyklėmis ir Civiliniu kodeksu;
	2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 8 punkte nustatyti atvejai (jei taikoma);
	3. Už elektromobilių itin greito įkrovimo stotelę su integruotomis baterijomis su montavimo darbais atsiskaitoma dalimis išrašant išankstines sąskaitas – faktūras, tačiau ne didesnėmis dalimis nei: 30 proc išankstinis mokėjimas pasirašius sutartį, 60 proc. mokėjimas prieš atkrovimą ir po sėkmingo įrangos testavimo montavimo vietoje įsitikinant, kad įranga atitinka keliamus reikalavimus, 10 proc. po priėmimo-perdavimo akto pasirašymo.
	4. Išankstinės sąskaitos – faktūros / sąskaitos – faktūros apmokamos per 10 dienų po sąskaitos gavimo.
	5. Laiku nepristačius prekių tiekėjas privalės sumokėti 0,05 proc. pirkimo sutarties vertės delspinigius už kiekvieną pradelstą dieną.
	6. Laiku neatsiskaičius už pristatytas prekes, Pirkėjas privalės sumokėti 0,05 proc. pirkimo sutarties vertės už kiekvieną pradelstą dieną.
	7. Tiekėjas įsipareigoja elektromobilių itin greito įkrovimo stotelę su integruotomis baterijomis pristatyti, sumontuoti ir paleisti per 10 savaičių nuo pirkimo-pardavimo sutarties pasirašymo dienos.
6. **Baigiamosios nuostatos**
	1. Tiekėjams pasiūlymų rengimo ir dalyvavimo *konkurse* išlaidos neatlyginamos.
	2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.
	3. Informacija, pateikta pasiūlymuose, išskyrus vokų atplėšimo metu skelbiamą informaciją, tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiami.
	4. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus, kurių pasiūlymai nebuvo atmesti, apie pirkimo sutarties sudarymą, nurodydamas tiekėją su kuriuo sudaryta pirkimo sutartis.
7. **Priedai**

 Priedas Nr. 1 - Techninė specifikacija;

 Priedas Nr. 2 - Pasiūlymo forma.

Konkurso sąlygų priedas Nr. 1 „Techninė specifikacija“

**Elektromobilių itin greito įkrovimo stotelės su integruotomis baterijomis techniniai reikalavimai**

Planuojama įsigyti elektromobilių itin greito įkrovimo stotelė su integruotomis baterijomis.

Stotelėje visos medžiagos bei montuojami įrenginiai privalo būti nauji.

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Prekių pavadinimas** | **Kiekis** | **Mato vnt.** | **Vnt. kaina EUR, be PVM** | **Vnt. kaina EUR su PVM** | **Kaina EUR, be PVM** | **Kaina EUR, su PVM** |
| **1** | 2 | 3 | 4 | 5 | 6 | 7 | 8 |
| 1. | Elektromobilių itin greito įkrovimo stotelę su integruotomis baterijomis su montavimo darbais |  |  |  |  |  |  |
| ***IŠ VISO (BENDRA PASIŪLYMO KAINA)*** |  |  |

***Techniniai reikalavimai elektromobilių itin greito įkrovimo stotelei su integruotomis baterijomis (1 kompl.) pateikti 1 lentelėje.***

**1 lentelė. Elektromobilių itin greito įkrovimo stotelę su integruotomis baterijomis techniniai reikalavimai**

|  |  |  |
| --- | --- | --- |
|  | **Savybės** | **Techniniai reikalavimai** |
|  | **Elektromobilių itin greito įkrovimo stotelė su integruotomis baterijomis su montavimo darbais** |  |
| 1.1 | Iš elektros tinklo įeinanti didžiausia srovė *(max Input current)* | Ne daugiau nei 176 A |
| 1.2 | Iš elektros tinklo įeinanti galia | Ne daugiau nei 110 kW |
| 1.3 | Stotelės atiduodama galia į transporto priemonės kištuką | Ne mažiau nei 320 kW |
| 1.4 | Stotelės tipas pagal atiduodamą galią | Itin greito įkrovimo *(HyperCharger)* |
| 1.5 | Elektromobilių krovimo išėjimo jungtys | Ne mažiau nei 2 vnt. DC |
| 1.6 | Integruotų baterijų talpa | Ne mažiau nei 140 kWh |
| 1.7 | Stotelės turi veikti aplinkoje nuo -30 ° iki + 50 ° C | Turi būti |
| 1.8 | Elektromobilių itin greito įkrovimo viešosios prieigos turi palaikyti Open Charge Point Protocol – OCPP 1.6 komunikacijos protokolą, atitikti ne žemesnę kaip IK-8 atsparumo smūgiams klasę | Turi būti |
| 1.9 | Montuojama elektros įkrovimo prieiga turi atitikti ne žemesnę kaip IP-54 atsparumo dulkėms ir drėgmei klasę | Turi būti |
| 1.10 | Pristatymas, instaliacija, operatorių apmokymas | Turi būti |
| 1.11 | Garantija | Ne mažiau nei 24 mėnesiai |
| 1.12 | Integruotų baterijų veikimo garantija  | Ne mažiau nei 120 mėnesių |

Prekių (įrangos) tiekėjo pateikta įranga turi atitikti visus techninės užduoties punktuose nurodytus reikalavimus. Tiekėjo, kurio nurodyta įranga netenkina bent vieno iš išvardintų reikalavimų, pasiūlymas atmetamas.

Jei techninėje specifikacijoje nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, kai neįmanoma tiksliai ir suprantamai apibūdinti pirkimo objekto, tuo atveju laikytina, kad priimtini ir savo savybėmis lygiaverčiai objektai.

Konkurso sąlygų priedas Nr. 2 „Pasiūlymo forma“

**PASIŪLYMAS**

**DĖL ĮGYVENDINAMO PROJEKTO „CITYBEE DARNAUS APLINKAI AUTOMOBILIŲ PARKO IR INFRASTRUKTŪROS PLĖTRA“**

**ELEKTROMOBILIŲ ITIN GREITO ĮKROVIMO STOTELĖS SU INTEGRUOTOMIS BATERIJOMIS SU MONTAVIMO DARBAIS**

|  |
| --- |
| 20 - - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) *konkurso* skelbime, paskelbtame *svetainėje www.esinvesticijos.lt* *2020-10-23.*

2) *konkurso* sąlygose;

3) pirkimo dokumentų prieduose.

Mes siūlome šias prekes:

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Prekių pavadinimas** | **Kiekis** | **Mato vnt.** | **Vnt. kaina EUR, be PVM** | **Vnt. kaina EUR su PVM** | **Kaina EUR, be PVM** | **Kaina EUR, su PVM** |
| 1 | 2 | 3 | 4 | 5 | 6 | 7 | 8 |
| 1. | Elektromobilių itin greito įkrovimo stotelę su integruotomis baterijomis su montavimo darbais |  |  |  |  |  |  |
| ***IŠ VISO (BENDRA PASIŪLYMO KAINA)*** |  |  |

Siūlomos prekėsvisiškai atitinka pirkimo dokumentuose nurodytus reikalavimus ir jų savybės tokios:

|  |  |  |  |
| --- | --- | --- | --- |
|  | **Savybės** | **Techniniai reikalavimai** | **Siūloma rodiklio reikšmė\*** |
| **1.** | **Elektromobilių itin greito įkrovimo stotelė su integruotomis baterijomis su montavimo darbais** |  |  |
| 1.1 | Iš elektros tinklo įeinanti didžiausia srovė *(max Input current)* | Ne daugiau nei 176 A |  |
| 1.2 | Iš elektros tinklo įeinanti galia | Ne daugiau nei 110 kW |  |
| 1.3 | Stotelės atiduodama galia į transporto priemonės kištuką | Ne mažiau nei 320 kW |  |
| 1.4 | Stotelės tipas pagal atiduodamą galią | Itin greito įkrovimo *(HyperCharger)* |  |
| 1.5 | Elektromobilių krovimo išėjimo jungtys | Ne mažiau nei 2 vnt. DC |  |
| 1.6 | Integruotų baterijų talpa | Ne mažiau nei 140 kWh |  |
| 1.7 | Stotelės turi veikti aplinkoje nuo -30 ° iki + 50 ° C | Turi būti |  |
| 1.8 | Elektromobilių itin greito įkrovimo viešosios prieigos turi palaikyti Open Charge Point Protocol – OCPP 1.6 komunikacijos protokolą, atitikti ne žemesnę kaip IK-8 atsparumo smūgiams klasę | Turi būti |  |
| 1.9 | Montuojama elektros įkrovimo prieiga turi atitikti ne žemesnę kaip IP-54 atsparumo dulkėms ir drėgmei klasę | Turi būti |  |
| 1.10 | Pristatymas, instaliacija, operatorių apmokymas | Turi būti |  |
| 1.11 | Garantija | Ne mažiau nei 24 mėnesiai |  |
| 1.12 | Integruotų baterijų veikimo garantija  | Ne mažiau nei 120 mėnesių |  |

*\*Tiekėjas privalo užpildyti stulpelį „Siūloma rodiklio reikšmė“, nurodydami skaitmeninę parametro vertę. Kai neįmanoma nurodyti skaitmeninės parametro vertės, tiekėjas turi nurodyti, ar reikalavimas bus išpildytas (TAIP – reikalavimas bus išpildytas, NE – reikalavimas bus neišpildytas (PASIŪLYMAS TOLIAU NEVERTINAMAS)*

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

Pasiūlymas galioja iki 20 \_\_-\_\_\_-\_\_\_ d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas Pavardė* |